google/wiki40b huggingface dataset:
Expedia

Sejarah

Expedia.com dilancarkan pada 22 Oktober 1996 sebagai pembahagian Microsoft.  Pada tahun 2001, Bill Gates memotong harta itu untuk menjadi sebuah syarikat awam.  Rich Barton menjadi CEO di Expedia. 
Pada Julai 2001, USA Networks, Inc. membeli Expedia dari Microsoft. 
Pada Disember 2010, penyenaraian untuk AMR Corporation, syarikat induk American Airlines dan American Eagle Airlines, telah dipadamkan dari laman Expedia.  Keputusan itu disebabkan oleh pertikaian mengenai tahap akses kepada pelanggan tapak.   AMR membatalkan keputusannya pada April 2011, membenarkan tiket sekali lagi dijual melalui laman agregat.  
Pada Jun 2014, Expedia mula menerima bitcoin. 
Pada September 2014, Expedia Inc. bekerjasama dengan Citigroup dan mencipta kad Expedia+ yang ahlinya boleh mendapat mata bonus dan mendapatkan faedah dan perkhidmatan pelanggan keutamaan melalui laman web. 
Pada tahun 2015, syarikat itu mengumumkan ia akan memindahkan ibu pejabatnya ke Seattle.  Penempatan ke Seattle kini dijadualkan untuk 2019.

Pengurusan

Fungsi Expedia.com sebagai syarikat operasi Kumpulan Expedia.
Bongas, Bongas

Poskod

Poskod yang digunakan di Bongas adalah 45255. Terdapat 8 buah desa di dalam daerah kecamatan Bongas.
Gunung Raya

Legenda

Di antara Gunung Raya and Gunung Mat Chinchang, terdapat bukit yang memisahkannya dikenali sebagai Bukit Sawar. 
Menurut kisah legenda Langkawi, ketiga-tiga gunung ini diceritakan sebagai manusia yang bernama Mat Raya, Mat Cincang dan Mat Sawar. Diceritakan anak lelaki Mat Raya yang berminat untuk menikahi anak perempuan Mat Cincang. Namun niat itu telah menimbulkan rasa tidak senang hati kepada Mat Cincang kerana anak lelaki Mat Raya dikatakan tidak mempunyai perwatakan yang baik. 
Walaupun Mat Cincang enggan menerima anak Mat Raya sebagai menantu, namun perkahwinan itu tetap diadakan. Namun begitu, pergaduhan telah berlaku semasa kenduri kahwin anak mereka.
Semasa pergaduhan berlaku, keganasan semua orang telah mengakibatkan periuk belanga dan pinggan beterbangan. Sehinggakan periuk belanga besar yang penuh dengan kuah telah pecah dan kuah lauk habis tumpah di atas tanah. Tempat yang ditumpahi kuah lauk itu dikenali sebagai Kuah dan tempat periuk belanga pecah itu dikenali sebagai Belanga Pecah. Sekawah air panas turut tumpah ke tanah dan tempat itu dikenali sebagai Air Panas.
Pergaduhan dua keluarga itu berterusan sehingga ditenangkan oleh Mat Sawar. Kedua-dua pihak berbaik semula dan memilih untuk menukarkan diri mereka termasuk Mat Sawar ke dalam bentuk sekarang.
Escames

Escames ialah sebuah komun di jabatan Oise di utara Perancis, wilayah Picardy.
Circuito de Jerez

Sejarah

Litar ini dibuka pada 8 Disember 1985. Pada tahun 1986, litar ini mengadakan acara motosikal antarabangsa pertama di Sepanyol pada bulan Mac dan Grand Prix Sepanyol Formula Satu pertama pada bulan April. Lokasi litar yang agak terpencil menjejaskan kehadiran penonton walaupun boleh menampung sebanyak 125,000 orang. Oleh yang demikian, acara F1 Sepanyol beralih ke Barcelona selepas perlumbaan tahun 1990.
Sempena mengacarakan Grand Prix Eropah pada tahun 1994, litar ini melaksanakan perubahan tahap keselamatan semenjak konfigurasi 1990, termasuk chicane baru (lengkung Senna) di sudut yang menyaksikan kecelakaan dahsyat Martin Donnelly. Jerez juga mengadakan Grand Prix Eropah 1997, yang menjadi penentu kejuaraan antara Michael Schumacher dan Jacques Villeneuve yang saling berlanggar dalam perlumbaan.
Keraian podium pada perlumbaan tahun 1997 itu diganggu Datuk Bandar Jerez Pedro Pacheco yang menghadiahkan piala yang sepatutnya dipersembahkan oleh seorang wakil Daimler-Benz. Insiden ini mengakibatkan litar ini dilarang dari menjadi tempat acara Grand Prix. Walaupun begitu, litar Jerez masih selalu digunakan sebagai tempat ujian.
Pada tahun 2005, balapan litar disaluti lapisan baru. Pernah dijangka bahawa Champ Car World Series akan diadakan di sana untuk musim 2008 tetapi siri tersebut dibatalkan pada awal tahun setelah bergabung dengan Siri IndyCar.
Qendër Bulgarec

Qendër Bulgarec merupakan sebuah munisipaliti di Daerah Korçë, Korçë County, tenggara Albania.
Sankt Katharinen

Sankt Katharinen merupakan sebuah kawasan perbandaran terletak di daerah Neuwied, Rhineland-Palatinate, Jerman.
Cinagara, Malangbong

Poskod

Poskod yang digunakan di Cinagara adalah 44188. Terdapat buah desa di dalam daerah kecamatan Malangbong.
Khatijah Tan

Biodata

Beliau dilahirkan di Perak. Beliau juga merupakan ibu kepada pelakon dan pengarah filem Malaysia Pierre Andre. dan Mikail Andre
Jorapokhar

Demografik 2001

Menurut bancian India pada tahun 2001, Jorapokhar memiliki bilangan penduduk seramai 85,218. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Jorapokhar memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 61% lelaki dan 39% wanita mampu membaca. 14% dari populasi berusia di bawah 6 tahun. (2001)
Onsu-dong

Onsu-dong merupakan sebuah dong dan kawasan perbandaran yang terletak di bahagian Sugung-dong, daerah Guro, wilayah Seoul, Korea Selatan.
12 Jamadilakhir

12 Jamadilakhir merupakan hari ke-162 dalam kalendar Hijriah.
Tempoh jawatan

Perdana Menteri

Di United Kingdom, Perdana Menteri tidak mempunyai had penggal. Perdana Menteri dilantik oleh diRaja dan memegang jawatan selama mana beliau boleh mengarahkan kepercayaan House of Commons, yang mana secara praktikalnya sama menjadi pemimpin parti yang mempunyai paling banyak kerusi. Penyandang terkini, David Cameron mempunyai majoriti kerja sebanyak 30 kerusi di dalam House of Commons.
Nombor pengenalan peribadi

Sebuah nombor pengenalan peribadi (bahasa Inggeris: personal identification number, PIN, kadangkalanya disalah sebuat sebagai "nombor PIN") adalah kata laluan atau kod abjad angka yang digunakan dalam proses mengesahkan atau mengenal pasti pengguna kepada sesebuah sistem dan sistem kepada seseorang pengguna.
Kombinasi nombor sebegini merupakan kunci yang membawa kepada berkembangnya pertukaran data peribadi antara pusat-pusat pemprosesan data dalam rangkaian komputer untuk institusi kewangan, kerajaan, dan perusahaan. Nombor pengenalan ini mungkin digunakan untuk mengesahkan sistem perbankan dengan pemegang kad-kadnya kerajaan dengan rakyatnya, perusahaan dengan pekerjanya, dan komputer dengan penggunanya.
Dalam penggunaan biasa, nombor-nombor sebegini digunakan dalam transaksi wang melalui ATM atau POS, kawalan akses selamat (contohnya pengaksesan komputer, telefon pintar, pintu mahupun kereta), transaksi dalam talian ataupun mendaftar masuk ke dalam laman sesawang yang disekat.
William Halsey

Lepas perang

Sejurus selepas penyerahan kalah Jepun, 54 buah kapal Armada Ketiga, bersama bendera empat bintang Halsey berkibar dari kapal USS South Dakota, kembali ke Amerika Syarikat untuk acara tahunan Sambutan Hari Tentera Laut di San Francisco pada 27 Oktober 1945. Beliau menurunkan  benderanya pada bulan November tahun itu dan telah diberikan tugas khas di pejabat Setiausaha Tentera Laut. Pada 11 Disember 1945, beliau mengangkat sumpah sebagai Laksamana Armada, menjadi pegawai keempat dianugerahkan pangkat itu dan yang paling terbaru. Laksamana Armada Halsey membuat perjalanan udara muhibah merentasi Amerika Tengah dan Amerika Selatan, yang meliputi hampir 28,000 kilometer dan 11 negara. Beliau bersara daripada perkhidmatan aktif pada Mac 1947, namun selaku Laksamana Armada beliau tidak boleh meninggalkan status tugas aktif.
Ditanya mengenai senjata yang digunakan untuk memenangi perang, Halsey berkata:
"Jika saya terpaksa memberi kredit kepada instrumen dan mesin yang kami menang perang di Pasifik, saya akan menaksir mereka dalam susunan ini: pertama kapal selam, kedua radar, ketiga  kapal terbang, keempat jentolak"
Laksamana Halsey menyertai Persatuan New Jersey Anak-anak Revolusi Amerika pada tahun 1946.
Setelah bersara, beliau menyertai Lembaga Pengarah kepada dua subsidiari Syarikat Telefon dan  Telegraf Antarabangsa, termasuk Perbadanan Kabel dan Radio Amerika, dan berkhidmat sehingga tahun 1957. Beliau mengekalkan pejabat di bahagian atas Bangunan ITT 67 Broad Street, New York semasa tahun 1950-an. Beliau terlibat dalam beberapa usaha untuk memelihara bekas kapal pemerintahnya, iaitu USS Enterprise (CV-6), sebagai sebuah memorial di pelabuhan New York. Ini terbukti sia-sia, kerana tidak mampu untuk mendapatkan pembiayaan yang mencukupi untuk mengekalkan kapal itu.
Hjalmar Branting

Biografi

Branting merupakan anak kepada profesor Lars Gabriel Branting dan wanita bangsawan serta pemain piano, Emma af Georgii. Beliau mendapat pendidikan di Stockholm dan  Universiti Uppsala. Branting mempunyai latar belakang saintifik dalam bidang astronomi matematik dan pernah menjadi pembantu di Balai Cerap Stockholm, namun akhirnya meninggalkan kerjaya tersebut pada tahun 1884 untuk menjadi wartawan. Beliau memulakan kerjaya sebagai penyunting di syarikat akhbar Tiden dan Social-Demokraten. Keputusan beliau untuk menerbitkan artikel sosialis Alex Danielsson yang radikal - yang disifatkan menghina sensitiviti agama - menyebabkan beliau dan Danielsson dipenjarakan.  Branting telah dipenjara selama tiga bulan pada tahun 1888.
Pada tahun 1889, beliau bersama-sama dengan August Palm telah mewujudkan Parti Demokrasi Sosial Sweden. Beliau mula menjadi ahli Parlimen pada tahun 1896 dan merupakan satu-satunya dari parti tersebut selama enam tahun. 
Pada awal abad ke-20, Branting mengetuai Demokratik Sosial dalam menentang perang bagi mengekalkan Norway bersama Sweden. 
Branting telah menerima pindaan Marxisme oleh Eduard Bernstein dan menjadi sosialis reformis, menyokong peralihan kuasa secara aman dari kapitalisme kepada sosialisme. Beliau turut menyokong Revolusi Februari di Rusia pada tahun 1917. Beliau merupakan pro-Menshevik dan mempertahankan kerajaan  Alexander Kerensky, yang pernah dikunjunginya secara peribadi di Petrograd. Apabila Revolusi Oktober tercetus pada tahun yang sama, Branting mengutuk rampasan kuasa  Bolshevik. 1917 menyaksikan Demokratik Sosial berpecah. Liga belia dan bahagian-bahagian  revolusioner parti telah membentuk Parti Kiri Demokratik Sosial Sweden yang diketuai oleh Zeth Höglund - yang kemudiannya menyertai semula Demokratik Sosial dan menulis biografi dua-jilid mengenai Branting. Kumpulan ini kemudiannya menjadi Parti Komunis Sweden.
Sebagai Perdana Menteri, Branting telah membawa Sweden ke dalam Liga Bangsa dan secara peribadi menjadi aktif dalam pertubuhan tersebut. Apabila persoalan mengenai samaada Åland perlu dikembalikan kepada Sweden setelah Finland mencapai kemerdekaan dari Rusia, Branting telah menyerahkan Liga Bangsa untuk membuat keputusan. Beliau dihadiakan Hadiah Keamanan Nobel pada tahun 1921 bersama-sama dengan Christian Lous Lange.
Sebuah monumen Branding telah didirikan di Stockholm. Manakala, sebuah tram dan bas pertukaran telah dinamakan semperna nama beliau - yang dikenali sebagai Hjalmar Brantingsplatsen dalam bahasa Sweden - dan terdapat kawasan yang digelar Hjalmar Brantings Plads yang menjadi kawasan pangsapuri mewah.
Yamaha Nouvo

2002

Setelah beberapa kajian menyeluruh di kawasan Asia, model Nouvo dibangunkan dengan kod model "AT115" dan pada April 2002, Yamaha mula memasarkan model Yamaha Nouvo di Malaysia, Indonesia, Thailand dan negara Asean yang lain.
Jurutera Yamaha membangunkan dengan khusus kerangka model ini dengan tahap ketegaran yang hapir sama dengan motosikal kapcai untuk memperoleh tunggangan serta prestasi pengendalian sebagus kapcai serta tahap keselesaan seperti skuter. Motosikal ini digerakkan oleh enjin 4 lejang, SOHC 2 injap silinder tunggal yang mempunyai perwatakan kilasan yang kuat pada kelajuan rendah dan sederhana.

2004

Pada tahun 2004, Nouvo diberikan wajah baru yang agresif oleh Yamaha; ia termasuklah lampu hadapan yang menyerupai motosikal sport Yamaha YZF-R1. Untuk keselamatan, lampu belakang juga direka dengan penggunaan sistem berbilang pemantul. Untuk meningkatkan kestabilan, gantungan hadapan diset semula dengan tetapan baru. Perubahan kosmetik lain termasuklah bahagian penutup badan plastik serta alas kaki penumpang.
Setelah meperoleh kejayaan besar dalam pasaran, Yamaha Motor Company di Vietnam melancarkan edisi terhad bagi pasaran mereka pada tahun 2007, yang dikenali sebagai Yamaha Nouvo Limited. Ia menampilkan lampu hadapan berbentuk V serta pelekat baru tetapi spesifikasi enjin tetap sama kecuali pada Nouvo Elegance. Model ini didatangkan hanya dengan dua warna - Putih Serigala dan Hitam Kesatria.
Setakat 2008, Nouvo masih merupakan motosikal skuter yang menyerupai kapcai di Asia Tenggara terutamanya di Thailand, Malaysia dan Indonesia kerana rekabentuk uniknya yang menarik ramai penunggang muda membelinya. Perkataan "Nouvo" berasal daripada "Nouveau" dalam Bahasa Perancis yang bermaksud "baru" atau "bergaya".

2008

Setelah kejayaan Nouvo, pada Februari 2008 Yamaha Motor Company di Thailand dan Vietnam melancarkan model Yamaha Nouvo Elegance serba baru (LX di Vietnam) bagi pasaran masing-masing; perubahan ketara pada model ini ialah sesaran enjinnya dinaikkan daripada 115cc kepada 135cc (11.26 kuasa kuda). Tambahan pula, bahagian silinder dan omboh tempaan kini dibuat daripada DiASil (silinder aluminium acuan tempaan) yang lebih ringan bagi memberikan nisbah kuasa kepada berat yang lebih baik, mengurangkan kepanasan enjin pada perjalanan jauh. Radiator sejukan air juga dipasang pada bahagian sisi kanan enjin bagi penyejukan enjin serta ketahanan enjin yang lebih baik. Perubahan kosmetik turut dilakukan, termasuklah penggunaan papan pemuka baru dengan odometer digital. Nouvo Elegance turut dilancarkan di Malaysia pada Ogos 2008 dengan nama "Yamaha Nouvo LC". Menurut Yamaha, Nouvo Elegance bakal dilancarkan di Brazil pada tahun 2009.
Wilayah Košice

Wilayah Košice merupakan sebuah daerah di Slovakia yang memiliki keluasan wilayah 6,753 km² dan populasi 766,012 orang pada tahun (2001). Ibu kotanya ialah Košice.
Kelawar Peter

Ciri-ciri

Kelawar Peter ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Peter membiak dengan beranak.
Karangmukti, Salawu

Poskod

Poskod yang digunakan di Karangmukti adalah 46471. Terdapat buah desa di dalam daerah kecamatan Salawu.
Stelle-Wittenwurth

Stelle-Wittenwurth merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Susunan Muzik dalam Lagu Terbaik Anugerah Industri Muzik

Susunan Muzik Terbaik di Dalam Lagu  adalah salah satu kategori teknikal diberikan menerusi Anugerah Industri Muzik di mana berbentuk trofi mikrofon yang diberikan untuk penggubahan muzik untuk sesebuah lagu oleh  rakyat Malaysia yang mencapai merit dan kualiti yang ditetapkan dalam industri rakaman. Ia disampaikan kepada penyusun muzik atau penggubah lagu secara konsisten sejak 1994 dan dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM).
Komposer dan penyusun muzik, Jenny Chin dan Aubrey Suwito mengungguli dengan lima kemenangan sejak kategori ini dipertandingkan. Sementara lagu nyanyian Siti Nurhaliza merupakan lagu yang paling banyak mendapat pengiktirafan bagi kategori ini, dengan enam kemenangan daripada empat orang penyusun muzik yang berbeza.
Lekatan

Lekatan ialah kecenderungan zarah-zarah atau permukaan-permukaan tidak serupa untuk bersambung dan kekal pada satu sama lain (jeleketan merujuk kecenderungan zarah-zarah/permukaan-permukaan serupa untuk bersambung dengan satu sama lain). Daya-daya yang menyebabkan lekatan dan jeleketan boleh dibahagikan kepada beberapa jenis. Daya-daya antara molekul yang menyebabkan fungsi pelbagai jenis pelekat dan pita pelekat jatuh ke dalam kategori-kategori pelekat kimia, jeleketan berserak, dan jeleketan melakur. Sebagai tambahan kepada magnitud melonggok bagi daya-daya antara molekul ini, ada kesan-kesan mekanikal muncul tertentu.
Hutan Alford

Hutan Alford merupakan kawasan di Canterbury, Ashburton, New Zealand.
Pada tahun 1883, sebuah batu dijumpai di Hutan Alford dan dikenal pasti sebagai berlian yang seterusnya membawa kepada pencarian "kerubut berlian" di kawasan tersebut. Tetapi sebenarnya, berlian tersebut adalah sebuah kristal yang tidak bernilai.
Tanjung Tanah

Poskod

Poskod yang digunakan di Tanjung Tanah adalah 37172. Terdapat 14 buah desa di dalam daerah kecamatan Danau Kerinci.
Natasha Elyzza

Kerjaya

Natasha Elyzza, mesra dengan panggilan Tasya membuat kemunculan pertamanya dalam bidang lakonan ialah menerusi drama Duri Di Hati yang disiarkan di Slot Azalea TV3, kemudian diikuti oleh Bila Hati Perempuan Menjerit di Astro Prima.
Kerjaya filem beliau bermula pada 2017 apabila ditawarkan membintangi filem Kimchi Untuk Awak arahan Michael Ang lakonan Aiman Hakim Ridza dan Emma Maembong; menjayakan watak sebagai Yoo Ri. Filem ini ditayangkan pada 30 Mac 2017.

Kehidupan peribadi

Natasha sebelum ini pernah dikaitkan dengan isu video aksi 'panas' membabitkan wanita mirip pelakon Fathia Latiff. Beliau memohon maaf berhubung penyebaran rakaman itu melalui media sosial.
Natasha bersama pelakon Mimi Lana dan Fivi Mae ditahan selepas kediaman mereka di Subang Jaya, Selangor, diserbu oleh pihak polis pada 18 September 2015. Dalam serbuan itu, polis menemui satu beg mengandungi tiga paket plastik lutsinar yang mengandungi ganja seberat 15.74 gram dan bilah pisau atas almari baju dalam bilik kedua kediaman mereka. Akibatnya, beliau dipenjarakan selama 11 hari. Natasha dibebaskan pada 29 September selepas hasil siasatan mendapati dadah berkenaan bukan milik beliau.
Grabian

Grabian merupakan sebuah munisipaliti di Daerah Lushnjë, Fier County, barat Albania.
Masjid ( F ) Chemomoi

Pentadbiran

Masjid ( F ) Chemomoi memiliki nombor pendaftaran masjid No Daftar: MY-06-BTG-00551.
Sekolah Kebangsaan Kemahang

Sejarah

Sekolah ini ditubuhkan pada 1 April 1925 dengan nama Sekolah Melayu Kemahang.Lokasi asal Sekolah Melayu Kemahang bertempat di Tanjong Peradong. Pengasas sekolah ini ialah Tuan Haji Ab.Rahman bin Ali bersama-sama dengan Tuan Haji Selong bin Bilal Sah dan Tuan Haji Muhamad bin Md.Saman. Mereka telah menulis surat kepada Ketua Pegawai Pelajaran Pahang memohon didirikan sebuah sekolah di Kampung Kemahang dengan alasan murid-murid terpaksa berulang jauh ke Sekolah Melayu Tanjung Besar. Pihak Pegawai Pelajaran Pahang bersedia menghantar seorang guru tetapi bangunan sekolah perlu disediakan oleh penduduk kampung.
Semasa pendudukan Jepun di Malaya, Sekolah Melayu pada ketika itu tidak mempunyai peraturan tertentu. Guru Besar ketika itu ialah Encik Abu Bakar bin Ab Ghani. Pada bulan Oktober 1942 sekolah ini dibuka semula, murid-muridnya belajar Bahasa Jepun selama lebih kurang 3 tahun sehinggalah Jepun menyerah kalah pada tahun 1945.
Sekolah Melayu Kemahang ditukar namanya kepada Sekolah Umum Kemahang mulai 1.1.1957 dan mulai 1.1.1959 Sekolah Umum Kemahang sekali lagi ditukar nama kepada Sekolah Kebangsaan Kemahang sehinggalah diguna pakai sekarang.
Koto Jayo, Pelepat Ilir

Poskod

Poskod yang digunakan di Koto Jayo adalah 37252. Terdapat 17 buah desa di dalam daerah kecamatan Pelepat Ilir.
Tanjung Bunga, Tetap

Poskod

Poskod yang digunakan di Tanjung Bunga adalah 38963. Terdapat 12 buah desa di dalam daerah kecamatan Tetap.
Police Story 3: Super Cop

Sinopsis

Filem ini mengisahkan tentang Kevin yang merupakan seorang polis senior di Hong Kong menyamar sebagai penjahat untuk dihantar ke daratan China untuk menghapuskan penyeludupan bahan terlarang. Untuk memulakan rancangan itu, Kevin harus membebaskan Panther, saudara dari bos geng penyeludupan dadah dari penjara negeri Tirai Bambu itu dengan bantuan seorang ejen dari interpol iaitu inspektor Yang juga sedang menyamar.
Merpati merak

Merpati merak atau merpati ekor kipas adalah sejenis baka merpati hias yang popular. Ia mempunyai ekor yang berbentuk kipas yang terdiri dari 30 sehingga 40 bulu, berlawanan dengan kebanyakan merpati dari baka-baka lain yang mana biasanya memiliki antara 12 sehingga 14 bulu. Baka ini dipercayai berasal dari India, China atau Sepanyol.
Josef Harpe

Kerjaya tentera

Herr Harpe menyertai Tentera Darat Prusia pada 28 September 1909 sebagai Kadet dan telah ditukarkan ke Rejimen Ke-56 Infantri pada tahun 1911. Disini beliau dinaikkan pangkat ke Leftenan Muda pada 20 Mac dan terlibat dengan rejimen ini dalam Perang Dunia I. Pada penghujung Perang Dunia I beliau menyandang jawatan komander kompeni.
Selepas perang Harpe kekal didalam perkhidmatan tentera Reichswehr. Pada tahun 1931, dibawah nama samaran Direktor Hacker, beliau memegang jawatan utama dalam Sekolah Kereta Kebal Jerman-Rusia (Sekolah kereta kebal Kama) rahsia di Kazan, Soviet Union. Beliau telah dinaikkan pangkat ke Leftenan Kolonel pada 1 Ogos 1934 dan menjadi komander Rejimen Ke-3 Panzer pada 15 Oktober 1935. Dinaikkan pangkat sekali lagi pada 1 Januari 1937, beliau telah diberi memerintah 1st Panzerbrigade dengan pangkat Kolonel. Pada tahun 1940 beliau mengambil alih jawatan Komandan Sekolah Pasukan Panzer Wünsdorf. Beliau bertugas di Barisan Timur, dimana beliau memerintah XXXXI. Panzerkorps dari Julai 1942 sehingga Oktober 1943 dan kemudian memerintah Kumpulan Tentera Darat A dari September 1944 hingga Januari 1945, apabila beliau telah dilucutkan jawatan kerana ketidakupayaan tentera Jerman menghentikan Penyerangan Vistula–Oder Soviet. Beliau mengakhiri perang sebagai Panglima Tentera Darat Ke-5 Panzer, Barisan Barat, dengan pangkat Kolonel Jeneral dan telah ditahan sebagai tawanan perang oleh pihak Amerika Syarikat sehingga tahun 1948.
Kelawar Ladam Bulu Kilat

Ciri-ciri

Kelawar Ladam Bulu Kilat ialah haiwan berdarah panas, dalam kumpulan kelas mamalia.

Pembiakan

Sebagaimana haiwan mamalia lain, Kelawar Ladam Bulu Kilat membiak dengan beranak.
Phillaur

Demografik 2001

Menurut bancian India pada tahun 2001, Phillaur memiliki bilangan penduduk seramai 22,228. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Phillaur memiliki kadar pendidikan (kebolehan membaca) 28%, di bawah kadar purata kebangsaan 59.5%; dengan 46% lelaki dan 54% wanita mampu membaca. 11% dari populasi berusia di bawah 6 tahun. (2001)
Fahariyah Md Nordin

Kehidupan peribadi

Beliau telah berkahwin dengan Amirul Hakim Manan, seorang akauntan, anak bekas Senator Dewan Negara Malaysia dan bekas Timbalan Ketua Pergerakan Wanita UMNO, Dato' Kamilia Dato' Ibrahim yang juga seorang peguam, pada 2011 dan telah dikurniakan dengan 2 orang cahaya mata, Farah Alisha dan Emir Hussain.